C 130/22
LT
Europos Sąjungos oficialusis leidinys
2023 4 14
Etiketėse turi būti ne tik privalomos nuorodos, bet ir ši informacija: SGN „VACA DE EXTREMADURA“ identifikavimo duomenys, logotipas ir atsekamumo duomenys.
SGN „VACA DE EXTREMADURA“ logotipas
4.
Glaustas geografinės vietovės apibūdinimas Geografinė vietovė, kuriai taikoma SGN „Vaca de Extremadura“, apima visą Estremadūros autonominę sritį.
5.
Ryšys su geografine vietove SGN „Vaca de Extremadura“ grindžiama specifinėmis mėsos savybėmis ir jos geografine kilme.
5.1.
Geografinės vietovės ypatumai Estremadūra yra pietvakarių Ispanijoje, Pirėnų pusiasalyje, jos plotas – 41 635 km2, iš kurių apie 14 300 km2 yra miškingos ganyklos (dehesa) ir panašaus kraštovaizdžio ganyklos.
Estremadūros naminių rūšių gyvūniją daugiausia sudaro vietinės veislės, kurios yra glaudžiai susijusios su regionui būdinga gamtine aplinka (dehesa).
Visi šių rūšių gyvūnai dėl savo tvirtumo ir puikaus gebėjimo prisitaikyti prie sudėtingų aplinkos sąlygų padeda išsaugoti ir gerinti ekosistemą, tręšia dirvą, gerina ganyklų kokybę ir stabdo krūmynų formavimosi procesą.
Kritulių kiekis ištisus metus pasiskirsto labai netolygiai – daugiausia jų iškrenta rudenį ir pavasarį ir jų kiekis kasmet labai kinta.
Miškingų ganyklų (dehesa) klimatui būdingas sausas laikotarpis, žymintis ankstyvos sausros pradžią ganyklose.
Veislės, kurios įtrauktos į SGN „Vaca de Extremadura“, puikiai prisitaikė prie ekstremalių temperatūros ir kritulių sąlygų, jos gali ištverti ir karštį, ir šaltį, taip pat vandens stygių sausros laikotarpiais.
SGN „Vaca de Extremadura“ žymimam produktui naudojamų galvijų auginimo ūkių prioritetinė ekosistema yra miškingos ganyklos (dehesa) ir panašaus kraštovaizdžio ganyklos.
Miškingos ganyklos (dehesa) yra viena iš svarbiausių SGN „Vaca de Extremadura“ sistemų, naudojamų pagal ekstensyviąją gyvulininkystės sistemą Estremadūroje, ir pasižymi galvijų ganymu dideliuose žemės plotuose.
Dėl auginamų veislių tvirtumo ir prisitaikymo prie aplinkos gyvulininkystės veikla šiose vietovėse suklestėjo.
Atšiaurus klimatas ir prastos kokybės dirvožemiai apribojo žemės ūkio plėtrą, todėl šią iš esmės pakeitė gyvulininkystė.
Visa ekosistema daro teigiamą poveikį produkto savybėms.
5.2.
Produkto ypatumai Produktui „Vaca de Extremadura“ naudojama karvių mėsa išsiskiria savo spalva, kuri yra nuo vyšninių raudonumo iki tamsiai raudonos, taip pat ji pasižymi lygiais ir marmuriškais ruoželiais su kreminės baltos arba gelsvos spalvos riebalais, kurių tekstūra yra vienalytė, o liečiant jaučiama tvirta konsistencija.
Produkto mėsa taip pat pasižymi gyvūniniu riebalų aromatu, sultingumu ir giliai gomuryje ilgai išliekančiu jautienai būdingu mėsos skoniu.